Lê Tú Chinh

Lê Tú Chinh (født 4. juli 1997 i Ho Chi Minh-byen) er en vietnamesisk friidrettsutøver som hovedsakelig konkurrerer i sprintløp. Hun vant 100 meter under Sørøstasiatiske leker 2019, og vant 100 og 200 meter under Sørøstasiatiske leker 2017.

Idrettskarrière

2014 
Lê deltok i Sørøstasiamesterskapet i friidrett for ungdom 2014, og fikk der bronse på 200 meter. Under det vietnamesiske juniormesterskapet i friidrett fikk hun sølv på 100 og 200 meter.

2015 
Hun deltok i juniorasiamesterskapet i friidrett 2015, og ble der slått ut i forsøksheatet på 100 meter, der hun løp på 12,61 sekunder. I oktober deltok hun i vietnamesisk mesterskap i friidrett, og fikk der bronse på 100 og 200 meter. Hun deltok i ASEAN School Games, og vant der 100 og 200 meter, og Vietnam fikk også bronse på 4 x 100 meter stafett.

2016 
I juni 2016 deltok hun i Juniorasiamesterskapet i friidrett 2016 i Vietnam, og vant der 200 meter med ny personlig rekord på 23,94 sekunder. Hun kom på fjerdeplass på 100 meter, og Vietnam kom også på fjerdeplass på 4 x 100 meter stafett. Hun forbedret sine personlige rekorder på 100 meter og 200 meter i juli, til hhv. 11,80 og 23,89 sekunder.

2017 
Sørøstasiatiske leker 2017 ble arrangert i Kuala Lumpur, og Chinh vant der 100 og 200 meter individuelt, og hun fikk også gull på 4 x 100 meter stafett sammen med Lê Thị Mộng Tuyền, Đỗ Thị Quyên og Trần Thị Yến Hoa. De satte der vietnamesisk rekord og mesterskapsrekord i denne øvelsen, med 43,88 sekunder. Hun deltok i Asian Indoor and Martial Arts Games 2017, og fikk der sølv på 60 meter, bak Viktorija Ziabkina fra Kasakhstan. Under det vietnamesiske mesterskapet i friidrett vant hun 100 og 200 meter, og fikk gull på 4 x 200 meter stafett.

2018 
Chinh deltok i Asialekene 2018 i Indonesia, og ble der slått ut i semifinalen på 100 og 200 meter, og Vietnam kom på sjuendeplass på 4 x 100 meter stafett. Hun vant 100 og 200 meter under National Games i Hanoi i november, og fikk også gull på 4 x 100 meter stafett.

2019 
Hun deltok i Asiamesterskapet i friidrett 2019, og ble der slått ut i semifinalen på 100 meter med 10. beste tid. På 200 meter fikk hun 13. beste tid i forsøksheatene, og var ikke blant de åtte som løp i finalen. I september deltok hun i det vietnamesiske mesterskapet i friidrett, og fikk fire gull - på 100 meter, 200 meter, 4 x 100 meter stafett og 4 x 200 meter stafett. Hun deltok i Sørøstasiatiske leker 2019, og vant der 100 meter. På 200 meter fikk hun sølv, bak Kristina Knott fra Filippinene, og hun fikk i tillegg bronse på 4 x 100 meter stafett.

Referanser

Eksterne lenker 
 

Vietnamesiske sprintere
Personer fra Ho Chi Minh-byen